钦定古今图书集成/明伦汇编/氏族典/第493卷 > 《凌迪知万姓统谱》 > 孟简
## 钦定古今图书集成/明伦汇编/氏族典/第493卷 > 《凌迪知万姓统谱》 > 孟简

按《唐书孟简传》：“简字几道，德州平昌人。曾祖诜，武后
时同州刺史。简举进士、宏辞，连中，累迁仓部员外郎。
元和中，拜谏议大夫，出为山南东道节度使，政颇严
峭。时有诏置临汉监以牧马，命简兼使职。简以亲吏
陆翰主奏邸，关通阉侍。翰持之，简怒，以土囊毙之。家
上变，发简奸赃，御史劾验，得遗吐突承璀赀七百万”，
贬吉州司马，进睦州刺史，徙常州，卒。